Canada sancționează Rusia
Presa internațională spune că aceste sancțiuni sunt aplicate pentru încălcarea constantă a drepturilor omului în Rusia.
Șase oficiali de rang înalt și membri ai personalului din serviciile de urmărire penală, judiciară și corecțională sunt vizați de noile sancțiuni canadiene.
Prin intermediul unui comunicat, autoritățile de la Ottawa au subliniat că acești oficiali au fost implicați în:
- încălcarea drepturilor omului ale lui Navalnîi
- aplicarea de pedepse crude
- și, în cele din urmă, în decesul său
Ministrul de Externe Mélanie Joly a declarat că, împreună cu partenerii săi, Canada intenționează să mențină presiunea asupra guvernului rus pentru a efectua o anchetă completă și transparentă asupra morții lui Navalnîi.
"Împreună cu partenerii săi, Canada va menţine presiunea asupra guvernului rus pentru a efectua o anchetă completă şi transparentă asupra morţii lui Navalnîi", a declarat ministrul de externe Mélanie Joly.
În urma decesului lui Aleksei Navalnîi, guvernul lui Justin Trudeau a solicitat prezența ambasadorului Rusiei în Canada pentru a cere o anchetă completă și transparentă în legătură cu acest eveniment.
Actualul Guvern canadian este unul dintre cei mai înverșunați critici ai ui Vladimir Putin.
Aleksei Navalnîi a decedat pe 16 februarie
Pe 16 februarie, opozantul rus a încetat din viață în circumstanțe neclare, fiind într-o colonie penală din Arctica. Acolo, el executa o pedeapsă de 19 ani de închisoare sub acuzația de "extremism".
La momentul decesului, acesta avea 47 de ani.
Familia sa, apropiații și numeroși lideri occidentali au atribuit liderului de la Kremlin responsabilitatea pentru decesul său. Această acuzație este vehement respinsă de către Kremlin.
Președintele rus Vladimir Putin nu a făcut niciun comentariu cu privire la decesul adversarului său, căruia nu-i pronunță nici măcar numele. În schimb, recent, el a amenințat Occidentul cu privire la un război nuclear în cazul în care conflictul din Ucraina va escalada.
Sute de persoane stau la coadă pentru a vizita mormântul lui Navalnîi
Imagini de la OVD-Info, un grup rus independent pentru drepturile omului care monitorizează represiunea rusă, arată un șir lung de oameni care stau la coadă la mormântul lui Navalnîi și depun flori la cimitirul Borisovsky din Moscova.
Mama lui Navalny, Liudmila, s-a numărat duminică printre cei îndoliați, vizitând pentru a doua zi mormântul fiului ei. Ea a fost însoțită de văduva acestuia, Iulia, relatează Reuters.